Laqodexi

Laqodexi (gürc. ლაგოდეხი, azərb. Qabal‎) — Alazan vadisində (Gürcüstan) şəhər, Laqodexi rayonunun mərkəzi, Kaxetiya tarixi ərazisinin parçası olub. Əhalisi — 5918 nəfərdir (2014). Laqodexi Azərbaycanın Balakən rayonu ilə sərhəddə yerləşir. Əhalisi əslən balakənlilərdi. Lakin sovet Rusiyasının parçala və hökmranlıq et siyasəti nəticəsində bir - birindən ayrı düşmüşlər. Tarixi Laqodexinin adı "Leketi" sözündən yarandığı ehtimal olunur. "Leketi" tərcümədə "leklərin vətəni" deməkdir. Qafqaz Albaniyasının tayfalarından biri hesab edilən leklərin indiki ləzgilər olduğu qəbul edilir. Leklərin adının patriarx Foqarmanın nəslindən olan Lekosun adından aldığı hesab olunur. Gürcü əfsanələri də bunu qəbul edir. Leklərin Alazan çayının sağ sahilində yaşadığı dəqiqdir. Gürcülər ləzgilərdən başqa avarları da "lek" adlandırırlar. Daha sonralar bu ərazidə gürcülərin güclü dövlətinin qurulmasıyla ləzgilərin çoxu buradan çıxarılır, bölgənin adı da "Leketi"dən "Lekoyeti"yə, "Leqodeti"yə çevrilərək, sonda indiki adını— "Laqodexi"ni almışdır. Şəhər olaraq, əsası Vlll əsrdə gürcü çarı Arçilin Lakuasti qalasının tikilməsiylə qoyulub. Əhalisi Laqodexinin əhalisinin çox hissəsini avarlar təşkil edir, 2-ci böyük etnos isə ərazinin 23,04 faizini təşkil edən azərbaycanlılar tutur. Azərbaycanlılar Laqodexinin Kabali kəndində (3238 nəfər), Gəncəli (2243 nəfər), Qaraçala (2012 nəfər) və Uzuntalada (1786 nəfər) yaşayırlar (2014). İstinadlar